CELEX: C2004/262/104
Language: hu
Date: 2004-10-23 00:00:00
Title: T-347/04. sz. ügy: Pascal Millot által az Európai Közösségek Bizottsága ellen 2004. augusztus 17-én benyújtott kereset

23.10.2004   
            
            
               HU
            
            
               Az Európai Unió Hivatalos Lapja
            
            
               C 262/57
            
         Pascal Millot által az Európai Közösségek Bizottsága ellen 2004. augusztus 17-én benyújtott kereset
   (T-347/04. sz. ügy)
   (2004/C 262/104)
   Az eljárás nyelve: francia
   Pascal Millot, lakóhelye: Brüsszel, képviselik: Sébastien Orlandi, Albert Coolen, Jean-Noël Louis és Etienne Marchal ügyvédek, kézbesítési cím: Luxembourg, 2004. augusztus 17-én keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg a Bizottság 2003. szeptember 11-i határozatát a felperesnek az A6 besorolási fokozat 1. fizetési fokozatába való végleges besorolásáról;
            
         
               —
            
            
               kötelezze az alperest a költségek viselésére.
            
         Jogalapok és fontosabb érvek:
   Keresete alátámasztásául a felperes arra hivatkozik, hogy a megtámadott határozat sérti a személyzeti szabályzat 32. cikkének (2) bekezdését, valamint az egyenlő bánásmód és a hátrányos megkülönböztetés tilalmának elvét, mivel a határozat meghozatala során nem vizsgálták a felperes képzettsége és felvételét megelőzően szerzett szakmai tapasztalata alapján javára további szolgálati idő figyelembe vételének lehetőségét.